Դմիտրի Պարֆյոնով

Դմիտրի Վլադիմիրի Պարֆյոնով (, ), խորհրդային, ուկրաինական և ռուսական ֆուտբոլիստ, պաշտպան, խաղացողի ֆուտբոլային կարիերայի ավարտից հետո դարձել է մարզիչ։

Կենսագրություն

Խաղացող 
«Չերնոմորեց» ակումբի (Օդեսա) սան է։ Յոթ մրցաշրջան խաղացել է ակումբում, որտեղ եղել է առաջատարներից մեկը, երկու անգամ նվաճել է Ուկրաինայի գավաթը (1992, 1993/94), երկու անգամ դարձել է Ուկրաինայի փոխչեմպիոն (1994/95, 1995/96) և երկու անգամ նվաճել բրոնզե մեդալ (1992/93, 1993/94): Բազմիցս մասնակցել է Եվրագավաթների խաղերին։ Դարձել է «Չեռնոմորեցի» ռեկորդակիր Ուկրաինայի գավաթի խաղարկությունում (27) անցկացրած խաղերի քանակով։ 1995 թվականին Օդեսայում անհայտ անձինք նստել էին նրա մեքենան և դանակի սպառնալիքով ստիպել դուրս գալ քաղաքից, որտեղ խմեցրել են կլոֆելինով օղի։ Պարֆյոնովն արթնացել է միայն մի քանի ժամ անց առանց մեքենայի, փողի և փաստաթղթերի։

1997 թվականի մրցաշրջանի կեսը խաղացել է Դնեպրոպետրովսկի «Դնեպրում»։

1998 թվականից խաղացել է Մոսկվայի «Սպարտակում», որի կազմում մեծ հաջողությունների է հասել (Ռուսաստանի քառակի չեմպիոն (1998-2001) և Ռուսաստանի գավաթակիր 1997/98)՝ խաղալով պաշտպանության եզրում, սակայն 2002 թվականին ստացած ծանր վնասվածքից (ոտքի կոտրվածք) հետո կարիերան անկում է ապրել, և 2005 թվականին Պարֆյոնովը հեռացել է «Սպարտակից»։ Այնուհետև հանդես է եկել Մոսկվայի «Դինամոյում», «Խիմկիում», Կիևի «Արսենալում», «Սատուրնում», սակայն թիմերից ոչ մեկում չի կարողացել խաղալ նույն մակարդակի վրա։ 2012 թվականին 4 խաղ է անցկացրել Տուլայի «Արսենալի» կազմում սիրողական լիգայում («Սևծովյան» գոտի)։
 
Ուկրաինայի հավաքականում անցկացրել է 18 հանդիպում։

Մարզիչ 

2012 թվականի սկզբին ընդգրկվել է Ռուսաստանի պատանեկան (1994 թվականի ծնունդներ) հավաքականի մարզչական շտաբում։

Նույն թվականի հունիսի վերջին գլխավորել է Իվանովոյի «Տեքստիլշչիկ» ակումբը։ Առաջին մրցաշրջանում նրա ղեկավարությամբ թիմը բրոնզե մեդալներ է նվաճել երկրորդ դիվիզիոնի «Արևմուտք» գոտում։ 2013 թվականի հունիսից օգնել է Վադիմ Եվսեևին։ 2014 թվականի փետրվարին Պարֆյոնովը ստացել է «Ա» կարգի մարզչական արտոնագիր։ 2015 թվականի սկզբին անցել է «PRO» արտոնագրի ուսուցման առաջին փուլը։

2015 թվականի օգոստոսի 7-ին հայտարարվել է Պարֆյանովի՝ «Տեքստիլշչիկի» հեռանալու մասին,։ Օգոստոսի 12-ին նա երկու տարվա պայմանագիր է կնքել Ռուսաստանի առաջին դիվիզիոնի «Տոսնո» ակումբի հետ։ Պարֆյոնովի ղեկավարությամբ «Արսենալը» պատմության մեջ առաջին անգամ դուրս է եկել Պրեմիեր լիգա՝ ժամկետից շուտ զբաղեցնելով երկրորդ տեղը Ռուսաստանի առաջին դիվիզիոնի առաջնությունում 2016/17 մրցաշրջանում։  2018 թվականի մայիսի 9-ին «Տոսնոն» Ռուսաստանի Գավաթի եզրափակչում հաղթել է Կուրսկի «Ավանգարդին» և նվաճել տիտղոսը, որը Պարֆյոնովի համար առաջինն էր նրա մարզչական կարիերայում։ Սակայն արդեն չորս օր անց «Տոսնոն» դուրս է մնացել Պրեմիեր լիգայից՝ զբաղեցնելով 15-րդ տեղը և շուտով լուծարվել է։

Մայիսի 21-ին նշանակվել է Պրեմիեր լիգայի «Ուրալ» ակումբի գլխավոր մարզիչ, որի հետ հասել է Ռուսաստանի գավաթի 2018/19 մրցաշրջանի եզրափակիչ։

2020 թվականին հուլիսի 19-ին հրաժարական է տվել Ռուսաստանի Գավաթի կիսաեզրափակում «Խիմկի» ակումբի դեմ խաղում 1:3 հաշվով կրած տնային պարտությունից հետո։ Հաջորդ օրը հրաժարականն ընդունվել է։

Ձեռքբերումներ

Որպես խաղացող 
Թիմային

 «Չերնոմորեց»

 Ուկրաինայի առաջնության արծաթե մեդալակիր - 1994/95, 19995/96
 Ուկրաինայի առաջնության բրոնզե մեդալակիր - 1992/93, 1993/94
 Ուկրաինայի գավաթի դափնեկիր - 1992, 1993/94
 Ընդհանուր՝ 2 մրցանակ

 «Սպարտակ»
 Ռուսաստանի չեմպիոն (4) - 1998, 1999, 2000, 2001
 Ռուսաստանի առաջնության արծաթե մեդալակիր - 2005
 Ռուսաստանի առաջնության բրոնզե մեդալակիր - 2002
 Ռուսաստանի Գավաթի դափնեկիր - 1997/98
 Ընդհանուր՝ 5 մրցանակ
 «Խիմկի»
 Ռուսաստանի առաջին դիվիզիոնի հաղթող - 2006
 Ընդհանուր։ 1 մրցանակ

Անձնական
 Ուկրաինայի լավագույն ֆուտբոլիստների ցանկում - 1994/95 - № 2
 Ուկրաինայի 33 լավագույն ֆուտբոլիստների ցուցակում (5) - 2004 - № 1, 1999, 2000 - № 2, 2002, 2002 - № 3

Որպես մարզիչ 
Թիմային

 «Տոսնո»
 Ռուսաստանի գավաթի դափնեկիր - 2017/18
 Ընդհանուր՝ 1 մրցանակ
 «Ուրալ»

 Ռուսաստանի գավաթի եզրափակչի մասնակից - 2018/19

Մարզչային վիճակագրություն 
2020 թվականի հուլիսի 9-ի դրությամբ

Մրցաշրջանի վիճակագրություն

Ծանոթագրություններ

Արտաքին հղումներ 
 Ֆուտբոլիստի էջը «Խիմկի» ակումբի կայքում
 Разговор по пятницам. Дмитрий Парфёнов — «Спорт-Экспресс», 22 января 2010
 Видеоконференция с Дмитрием Парфёновым — «SportBox.ru», 18 января 2011

Սպարտակ Մոսկվայի ֆուտբոլիստներ
Ուկրաինայի ֆուտբոլի ազգային հավաքական